ཉིན་ཤས་གོང་འཚོགས་པའི་ལོའི་ལོ་འཁོར་གྱི་ལྗོངས་ཡོངས་ཀྱི་གཙོ་གནད་ས་ཁོངས་ཀྱི་སྣོད་བཅུད་སྤྱི་ཕན་ནགས་ཚལ་འཛུགས་སྐྲུན་འདུ་འགོད་ཀྱི་ལས་སྒྲུབ་ཇུས་གཞི་འདིང་བའི་ཚོགས་འདུའི་ཐོགརང་ལྗོངས་ཀྱིས་གྲོང་ཁྱེར་དང་གྲོང་རྡལ་གྱི་མཐའ་འཁོར་དང་།གཙང་པོའི་ངོགས་གཉིས།རྒྱལ་ལམ་དང་ཞིང་ཆེན་ལམ་གྱི་གཞོགས་གཉིས་བཅས་གཙོ་གནད་འཛུགས་སྐྲུན་ས་ཁོངས་སུ་གཏན་འཁེལ་བྱས་ཏེ་མུའུ་ཁྲི་སྟོང་ཟིན་པའི་སྡོང་ཕྲུག་ར་བ་བསྐྲུན་རྒྱུར་སྐུལ་འདེད་ཧུར་ཐག་བཏང་བ་རེད།ལོ་ལྔ་ཚན་བཅུ་གསུམ་པའིརིང་།རང་ལྗོངས་ཀྱིས་ས་བབ་སྨི་མན་གྱི་ས་ཁུལ་དུ་ལྗོན་ཤིང་མེད་པའི་ཤང་དང་གྲོང་རྡལ་དང་།ལྗོན་ཤིང་མེད་པའི་གྲོང་ཚོའི་ཚོགས་ཆུང་།སྔོ་ལྗང་མེད་པའི་སྒོ་ར།ལྗོན་ཤིང་མེད་པའི་ཞིང་དུད་བཅས་ཀྱི་སྣང་ཚུལ་མེད་པར་བཟོ་རྒྱུ་དང་ས་བབ་སྨི་ཡན་གྱི་ས་ཁུལ་དུ་ལྗོན་ཤིང་མེད་པའི་ལོ་རྒྱུས་མཇུག་བསྒྲིལ་རྒྱུ་རེད།སྐབས་དེ་དུས་སྣོད་བཅུད་བཟང་བ་དང་།ཁོར་ཡུག་འཚོ་སྡོད་ལ་འཚམ་པ།གྲོང་ཚོ་གཙང་བ།བོད་ཀྱི་ཁྱད་ཆོས་ལྡན་པ་བཅས་ཀྱི་ཡིད་འོང་གྲོང་གསེབ་ལྗོངས་ཡོངས་སུ་ཁྱབ་པར་བྱས་ནས་ཡིད་འོང་བོད་ལྗོངས་ཀྱི་སྐར་ཁུང་དུ་འགྱུར་རྒྱུ་རེད།